# KORLÁTOZOTT LICENC FORRÁSKÓD-FELÜLVIZSGÁLATHOZ

Ez a licenc a Clarabot Zrt. kódjához való hozzáféréshez és ellenőrzéshez kifejezetten csak az alábbiakban meghatározott jogokat biztosítja. Amennyiben élni kíván ezekkel a jogokkal, el kell fogadnia ezt a licencet. Ha nem fogadja el ezt a licencet, úgy a kódhoz való hozzáférése sem megengedett. Ha a licenc és a Clarabot Zrt. által közzétett Általános Szerződési Feltételek között ellentmondás lenne, akkor az e licenc által meghatározott feltételek az irányadók.

## 1. Fogalommeghatározások

- "kód": a Clarabot Zrt. kódja, amelyet saját elhatározásunkból időről időre elérhetővé teszünk a jelen licenc alapján való hozzáféréshez az általunk választott módon. Ebben a licencben a kódra való hivatkozás a kódot, annak bármely részét és bármely származékát jelenti.
- "hiba": hiba, bug, backdoor, biztonsági probléma vagy más hiányosság a kódban.
- "felülvizsgálat": a kód elérése, elemzése, tesztelése és más módon történő felülvizsgálata kizárólag a hibák elemzése céljából.
- "Ön" az ebben a licencben felsorolt jogok jogosultja.

## 2. Biztosított jogok 

A jelen licenc feltételeinek megfelelő módon, kizárólag felülvizsgálat céljára a világra kiterjedő, nem átruházható, nem kizárólagos, jogdíjmentes licencet adunk a kódhoz való hozzáféréshez és a kód futtatásához.

A kódot átadhatja harmadik személynek, a kódból részleteket tehet közzé felülvizsgálat, valamint véleményformálás céljából, feltéve, hogy ha ezeket megteszi, akkor Ön köteles gondoskodni arról, hogy a kód vagy annak részletét megismerő személy tudomással bírjon a jelen licenc szigorú feltételeiről, valamint hangsúlyosan és világosan egyértelművé kell tennie azt is, hogy a kód felett a Clarabot Zrt. jogosult rendelkezni.

A kódot – kivéve azokat a részeit, amelyeket a külön jelzés szerint egyértelműen harmadik fél fejlesztett ki és kifejezettem, egyértelműen nyílt forráskódúként történt a megjelölésük – a felülvizsgálat, valamint a véleményformálás esetét kivéve nincs joga használni, azt közvetlen vagy közvetett módon kereskedelmi vagy egyéb célra nem használhatja fel. 

A jelen licenc feltételeire figyelemmel Önnek mindenkor szigorúan be kell tartania az Általános Szerződési Feltételeket, továbbá az adatvédelmi irányelveinket, amely dokumentumokat a Clarabot Zrt. hivatalos honlapján (www.clarabot.com) találhat meg.

## 3. Korlátozások

Ez a licenc nem jogosítja fel a Clarabot Zrt., illetve a Clarabot Zrt. szoftverei, termékei nevének, logójának vagy védjegyeinek használatára. Soha, semmilyen módon nem kelthet harmadik személy, nyilvánosság előtt olyan látszatot, hogy Ön jogosult lenne a Clarabot Zrt. nevében nyilatkozni.

Ha a Clarabot Zrt. ellen jogi eljárást indítana, mert úgy véli, hogy a Clarabot Zrt. a kóddal kapcsolatban szerzői vagy szabadalmi jogot sértett meg, akkor a kódra vonatkozó licence külön értesítés nélkül, automatikusan megszűnik.

A KÓD „AHOGYAN AZ VAN” ÁLLAPOTBAN ÉRHETŐ EL, AZ ALKALMAZHATÓSÁGÁRA, ÉRTÉKESÍTHETŐSÉGÉRE, A JOGSZABÁLYOKNAK VALÓ MEGFELELŐSÉGRE, VAGY MÁS DOLGOKRA VONATKOZÓ GARANCIÁK ÉS BÁRMINEMŰ FELELŐSSÉGVÁLLALÁS NÉLKÜL. A FORRÁSKÓD KERESKEDELMI FORGALOMBAN NEM RUHÁZHATÓ ÁT ÉS NEM AJÁNDÉKOZHATÓ. BÁRKI, AKI A KÓDHOZ HOZZÁFÉR, ANNAK MEGFELELŐ SZAKTUDÁSSAL ÉS KELLŐ TAPASZTALATTAL KELL RENDELKEZNIE, A SAJÁT RENDSZERÉT ÉS ESZKÖZEIT BIZTONSÁGOSAN KELL TUDNIA HASZNÁLNI, TOVÁBBÁ TUDOMÁSUL KELL VENNIE, HOGY A KÓDHOZ CSAK ANNAK TESZTELÉSE CÉLJÁBÓL VAN HOZZÁFÉRÉSE. ÖN VÁLLALJA ÉS VISELI A HOZZÁFÉRÉS ÉS A HASZNÁLAT ÖSSZES LEHETSÉGES KOCKÁZATÁT, VALAMINT A NEM KÍVÁNATOS KÖVETKEZMÉNYEIT IS. A CLARABOT ZRT., ILLETVE ANNAK VEZETŐI, MUNKATÁRSAI, TULAJDONOSAI, TOVÁBBÁ A CLARABOT ZRT. SZERZŐDÉSES PARTNEREI TELJESSÉGGEL KIZÁRJÁK A FELELŐSSÉGÜKET AZ ÖN RENDSZERÉBEN, ESZKÖZEIBEN, ADATÁLLOMÁNYÁBAN KELETKEZŐ BÁRMILYEN KÁRRAL KAPCSOLATBAN, AMELY A FORRÁSKÓDHOZ TÖRTÉNŐ HOZZÁFÉRÉS MIATT TÖRTÉNT, TOVÁBBÁ MINDEN OLYAN EGYÉB KÖZVETLEN, KÖZVETETT, KÖVETKEZMÉNYI KÁRRAL, SÉRELEMMEL KAPCSOLATBAN IS, AMELY A FORRÁSKÓDHOZ VALÓ HOZZÁFÉRÉSSEL KÖZVETLEN VAGY KÖZVETETT ÖSSZEFÜGGÉSBEN KÖVETKEZNE BE. 	

## 4. Felmondás, felfüggesztés és módosítás

Bármikor, akár előzetes értesítés nélkül, bármilyen okból, akár indokolás nélkül felfüggeszthetjük, megszüntethetjük vagy módosíthatjuk a jelen licenchez és a kódhoz való hozzáférést bármely engedélyes, engedélyes csoport, vagy minden engedélyes tekintetében.

## 5. Általános	

Ezt a licencet, valamint annak értelmezését és működését a magyar jog szabályozza. Ön vállalja, hogy peres eljárást csak a magyar bíróság előtt indít, egyéb eseteket a felek érvénytelennek, hatálytalannak tekintenek.

Az Ön kényelme érdekében a Clarabot Zrt. a rendelkezésre bocsáthatja a jelen licenc angol nyelvű változatának fordítását. Ha ellentmondás áll fenn a jelen Feltételek nem angol nyelvű és angol nyelvű változata között, akkor az Ön és a Clarabot Zrt. közötti kapcsolat szabályozásában a magyar nyelvű változat a mérvadó.

A licenccel kapcsolatos kérdéseket és megjegyzéseket szívesen fogadjuk a [sourcecode@clarabot.com] címen. Ön tudomásul veszi és elfogadja, hogy a Clarabot Zrt-t semmilyen kötelezettség nem terheli az Ön kérdésével, megjegyzésével kapcsolatban, azokért Ön honoráriumra, költségtérítésre vagy bármilyen egyéb jogcímen történő kifizetésre nem tarthat igényt. 

Utolsó frissítés: 2021.10.05.

Clarabot Zrt.
